รัฐบาลไทย-ข่าวทำเนียบรัฐบาล-นายกสมาคมแม่บ้านมหาดไทย นำประธานแม่บ้านมหาดไทยจังหวัดทั่วประเทศ ประชุมเตรียมความพร้อมขับเคลื่อนกิจกรรมสมาคมแม่บ้านมหาดไทย ในปี 2566 ย้ำ บทบาทในฐานะ “แม่เมือง"
วันพุธที่ 19 ตุลาคม 2565
นายกสมาคมแม่บ้านมหาดไทย นําประธานแม่บ้านมหาดไทยจังหวัดทั่วประเทศ ประชุมเตรียมความพร้อมขับเคลื่อนกิจกรรมสมาคมแม่บ้านมหาดไทย ในปี 2566 ย้ํา บทบาทในฐานะ “แม่เมือง"
นายกสมาคมแม่บ้านมหาดไทย นําประธานแม่บ้านมหาดไทยจังหวัดทั่วประเทศ ประชุมเตรียมความพร้อมขับเคลื่อนกิจกรรมสมาคมแม่บ้านมหาดไทย ในปี 2566 ย้ํา บทบาทประธานแม่บ้านมหาดไทยจังหวัดในฐานะ “แม่เมือง” ต้องเป็นกําลังสําคัญของท่านผู้ว่าฯ ในการบําบัดทุกข์ บํารุงสุข
นายกสมาคมแม่บ้านมหาดไทย นําประธานแม่บ้านมหาดไทยจังหวัดทั่วประเทศ ประชุมเตรียมความพร้อมขับเคลื่อนกิจกรรมสมาคมแม่บ้านมหาดไทย ในปี 2566 ย้ํา บทบาทประธานแม่บ้านมหาดไทยจังหวัดในฐานะ “แม่เมือง” ต้องเป็นกําลังสําคัญของท่านผู้ว่าราชการจังหวัด ในการบําบัดทุกข์ บํารุงสุข พี่น้องประชาชนในพื้นที่ และบํารุงขวัญบุคลากรในสังกัดทั่วประเทศ
เมื่อวันที่ 18 ต.ค. 65 เวลา 13.00 น. ที่ห้องวอร์รูม (War Room) ชั้น 2 อาคารศาลาว่าการกระทรวงมหาดไทย ดร.วันดี กุญชรยาคง จุลเจริญ นายกสมาคมแม่บ้านมหาดไทย เป็นประธานการประชุมคณะกรรมการบริหารสมาคมแม่บ้านมหาดไทย ครั้งที่ 4/2565 โดยมี นางกุลทรัพย์ ชื่นโกสุม นางจิรวรรณ เพ็ญพาส ผศ.ดร.ศศิธร จันทมฤก นางปวีณ์ริศา เกิดสม นางวรสุดา รัตนสุคนธ์ นางศลิษา ภิรมย์รัตน์ อุปนายกสมาคม นางนิศากร วิศิษฏ์สรอรรถ กรรมการสมาคม และคณะกรรมการฝ่ายต่าง ๆ ร่วมประชุม โดยเป็นการประชุมผ่านระบบ Zoom Meeting ร่วมกับประธานแม่บ้านมหาดไทยจังหวัดทุกจังหวัดในฐานะกรรมการสมาคมฯ
ดร. วันดี กุญชรยาคง จุลเจริญ นายกสมาคมแม่บ้านมหาดไทย กล่าวว่า ในวันนี้เป็นการประชุมคณะกรรมการบริหารสมาคมแม่บ้านมหาดไทยครั้งแรกภายหลังจากทรงมีพระบรมราชโองการโปรดเกล้าฯ ให้ข้าราชการพลเรือนสามัญพ้นจากตําแหน่งเนื่องจากเกษียณอายุ และแต่งตั้งให้ข้าราชการพลเรือนสามัญดํารงตําแหน่งประเภทบริหารระดับสูง (รองปลัดกระทรวงมหาดไทย อธิบดี ผู้ตรวจราชการกระทรวงมหาดไทย ผู้ว่าราชการจังหวัด) ทําให้มีคณะกรรมการบริหารสมาคมพ้นตําแหน่งตามคู่สมรส และได้รับการแต่งตั้งใหม่ จึงขอขอบคุณกรรมการบริหารสมาคมที่พ้นจากตําแหน่งทุกท่านที่ให้ความช่วยเหลือกิจการงานของสมาคมแม่บ้านมหาดไทยเป็นอย่างดียิ่งด้วยความเสียสละ เป็นกําลังสําคัญในการบําบัดทุกข์ บํารุงสุขพี่น้องประชาชนและบํารุงขวัญกําลังใจของบุคลากรในสังกัดมาโดยตลอดร่วมกับคู่สมรสของทุกท่านจนกระทั่งเกษียณอายุราชการอันประจักษ์ชัดแจ้งถึงความมุ่งมั่นทุ่มเท ซึ่งประชาคมแม่บ้านมหาดไทยรู้สึกซาบซึ้งใจในทุกสิ่งที่ดีที่ท่านได้ร่วมกันทุ่มเท และถึงแม้ว่าท่านจะพ้นจากตําแหน่งแล้ว สมาคมฯ ขอเรียนเชิญท่านได้เป็นที่ปรึกษานายกสมาคมแม่บ้านมหาดไทย เพื่อร่วมกันดูแลชาวมหาดไทยและพี่น้องประชาชนให้มีคุณภาพชีวิตที่ดีตลอดไป
ดร. วันดี กุญชรยาคง จุลเจริญ นายกสมาคมแม่บ้านมหาดไทย ได้กล่าวต่ออีกว่า และในโอกาสนี้ สมาคมฯ ขอต้อนรับท่านประธานแม่บ้านมหาดไทยจังหวัดที่ได้เข้ารับตําแหน่งกรรมการสมาคม รวมถึงท่านที่ได้ย้ายจังหวัดหรือเปลี่ยนหน้าที่ตามคู่สมรส ซึ่งขอให้ทุกท่านได้ร่วมกันขับเคลื่อนภารกิจของพวกเราชาวสมาคมแม่บ้านมหาดไทยในการดําเนินกิจกรรมของสมาคมฯ เพื่อให้บรรลุวัตถุประสงค์ของสมาคมฯ เป็นกําลังสําคัญร่วมกับคู่สมรสดูแลบํารุงขวัญกําลังใจบุคลากรและบําบัดทุกข์ บํารุงสุขพี่น้องประชาชน เพื่อให้ทุกข์น้อยลงจนหมดไป มีความสุขเพิ่มพูนขึ้นอย่างยั่งยืน โดยในปีนี้ สมาคมแม่บ้านมหาดไทยได้มีกําหนดการประชุมสมาคมแม่บ้านมหาดไทยสัญจร ประจําปี 2566 ซึ่งมีกลุ่มเป้าหมายเป็นกรรมการสมาคม และสมาชิกสมาคมฯ พร้อมทั้งภาคีเครือข่ายผู้นําสตรีในพื้นที่ ภาคละ 500 คน รวม 2,000 คน แบ่งเป็น 4 ภาค ได้แก่ ภาคใต้ ที่จังหวัดนครศรีธรรมราช ในช่วงวันที่ 18-19 พฤศจิกายน 2565 ภาคเหนือ ที่จังหวัดลําพูน วันที่ 25-26 พฤศจิกายน 2565 ภาคตะวันออกเฉียงเหนือ ที่จังหวัดนครพนม วันที่ 23-24 ธันวาคม 2565 และภาคกลางและภาคตะวันออก ที่จังหวัดสมุทรสงคราม วันที่ 6-7 มกราคม 2566 โดยกิจกรรมในงาน ช่วงเช้า จะเป็นการระดมความคิดเห็นและนําเสนอการขับเคลื่อนผลงานกิจกรรมของทุกจังหวัด คือ 1) การน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “บ้านนี้มีรักปลูกผักกินเอง” และขยายผลการขับเคลื่อน "ทางนี้มีผล ผู้คนรักกัน" 2) การดูแลสุขอนามัยของแม่และเด็ก โดยเฉพาะอย่างยิ่งการดูแลสุขอนามัยด้านอาหาร ความเป็นอยู่ การเจริญเติบโตตามวัยของเด็กเล็ก และขวัญกําลังใจของเด็กในศูนย์พัฒนาเด็กเล็กในสังกัดองค์กรปกครองส่วนท้องถิ่น และครอบครัวของเด็ก 3) น้อมนําแนวพระราชดําริ “ผ้าไทยใส่ให้สนุก” ของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ในการส่งเสริมผ้าไทยและการสวมใส่ผ้าไทย โดยการนําเสนอแนวความคิดตามพระดําริฯ ดังกล่าว ผ่านกิจกรรมการระดมสรรพกําลังผู้นําสตรีและพี่น้องภาคีเครือข่ายในพื้นที่ มาช่วยกันออกแบบตัดเย็บผืนผ้าไทยของแต่ละจังหวัด เพื่อให้เกิดการกระตุ้นเม็ดเงินในพื้นที่ สร้างงาน สร้างอาชีพ สร้างรายได้ อันเป็นส่วนหนึ่งในการแก้ปัญหาความยากจนของพี่น้องประชาชน 4) แม่บ้านมหาดไทยใส่ใจสิ่งแวดล้อม ผ่านกระบวนการคัดแยกขยะ และการส่งเสริมให้ทุกครัวเรือนจัดทํา “ถังขยะเปียกลดโลกร้อน” โดยร่วมกับท่านผู้ว่าราชการจังหวัดทุกจังหวัด นายอําเภอทุกอําเภอ และ 5) การรณรงค์ส่งเสริมให้เด็กและเยาวชนห่างไกลยาเสพติด จากนั้นในช่วงบ่าย จะเป็นการทัศนศึกษาดูงานเพื่อเสริมสร้างประสบการณ์และแลกเปลี่ยนรูปแบบการขับเคลื่อนกิจกรรมของแต่ละจังหวัด กระทั่งในช่วงค่ํา จะเป็นกิจกรรมการแสดงแบบผ้าไทย ตามพระดําริ “ผ้าไทยใส่ให้สนุก” ซึ่งทุกจังหวัดจะได้ร่วมกันสวมใส่ผ้าไทยที่เป็นอัตลักษณ์ของแต่ละจังหวัดมาแสดงให้กับเพื่อน ๆ จังหวัดต่าง ๆ ในภูมิภาคได้ร่วมชมอีกด้วย
ดร. วันดี กุญชรยาคง จุลเจริญ นายกสมาคมแม่บ้านมหาดไทย กล่าวเพิ่มเติมว่า นอกจากนี้ ในช่วงระหว่างวันที่ 8 – 18 ธันวาคม 2565 นี้ สมาคมแม่บ้านมหาดไทย ร่วมกับกระทรวงมหาดไทย สํานักงานปลัดกระทรวงมหาดไทย และเหล่ากาชาดจังหวัดทุกจังหวัด จัดงานกาชาด ประจําปี 2565 ภายใต้ชื่องาน “9 ทศวรรษบารมี สดุดีสภานายิกาสภากาชาดไทย” เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสมหามงคลเฉลิมพระชนมพรรษา 90 พรรษา และทรงดํารงตําแหน่งสภานายิกาสภากาชาดไทยครบ 66 ปี ซึ่งจะจัดขึ้น ณ สวนลุมพินี กรุงเทพมหานคร โดยสมาคมแม่บ้านมหาดไทย จะได้ร่วมในการประกวดร้านงานกาชาด ประจําปี 2565 ภายใต้แนวคิด "น้ําพระทัยใต้ร่มพระบารมี" โดยมีพื้นที่ 900 ตารางเมตร และมีการออกสลากกาชาดสมาคมแม่บ้านมหาดไทย เพื่อหารายได้เข้าสมาคมแม่บ้านมหาดไทย สําหรับประกอบกิจกรรมอันเป็นสาธารณประโยชน์ให้กับสังคมและมวลสมาชิกสมาคมแม่บ้านมหาดไทย อีกด้วย และในวันที่ 17 พฤศจิกายน 2565 เวลา 18.00 น. สมาคมแม่บ้านมหาดไทย ร่วมกับกระทรวงมหาดไทยเป็นเจ้าภาพการแสดงโขนมูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ เรื่องรามเกียรติ์ ตอน “สะกดทัพ” ซึ่งแม่บ้านมหาดไทย พร้อมด้วยคู่สมรสและภาคีเครือข่าย จะได้ร่วมกันแต่งกายด้วยชุดผ้าไทย ภายใต้แนวคิด “ผ้าไทยใส่ให้สนุก” เพื่อร่วมกันสนองพระดําริของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ในการทรงมุ่งมั่นสืบสาน รักษา และต่อยอด พระราชดําริและพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่พระราชทานแนวทางส่งเสริมให้คนไทยได้ใช้ผ้าไทยเป็นเครื่องแต่งกาย เพื่อพัฒนาคุณภาพชีวิตของช่างทอผ้า ของผู้ประกอบการผ้าไทยในชนบททุกถิ่นที่ให้มีรายได้ มีอาชีพที่มั่นคงอย่างยั่งยืน
“ขอให้ประธานแม่บ้านมหาดไทยจังหวัดทุกท่านในฐานะ “แม่เมือง” ได้ร่วมกันเป็นสรรพกําลังสําคัญของท่านผู้ว่าราชการจังหวัด ในการบําบัดทุกข์ บํารุงสุข พี่น้องประชาชนในพื้นที่ และสร้างขวัญ กําลังใจ ให้กับข้าราชการ พนักงาน เจ้าหน้าที่ และบุคลากรทุกคน ในการทุ่มเท อุทิศกําลังกาย กําลังใจ ในการทําหน้าที่ด้วยความเสียสละให้กับพี่น้องประชาชนทุกคน เพื่อทําให้พี่น้องประชาชนทุกข์น้อยลงจนหมดไป และมีแต่ความสุขเพิ่มพูนขึ้นอย่างยั่งยืน” ดร. วันดีฯ กล่าวในช่วงท้าย
ประชาสัมพันธ์สมาคมแม่บ้านมหาดไทย